《郡斋次张参政韵呈王舍人》
宋代·王庭圭

使君天下士，岂止临一州。此州久废乱，弄兵非鼠偷。

使君医国手，顿若沈疴瘳。下免北征苦，上宽南顾忧。

坏堤防蚁穴，回澜障东流。潢污与行潦，咸可供荐羞。

幕府罗俊彦，巨细靡不收。天生一世人，异趣各有求。

卢溪老病叟，十年不浪游。失脚入城府，本自非人谋。

贤侯新下车，采瞩加穷搜。邻里辄惊怪，出门争挽留。

平生江海思，径坐大孤秀，犹沈百寮底。

朅来尉吾邦，声华愈晔炜。诸公用法律，领略极不似。

輶轩日边来，愿采书于纸。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。